Saya mau tau Sejarah penubuhan dari Parti Pribumi Bersatu Malaysia. Jelaskan dalam bahasa melayu

Parti Pribumi Bersatu Malaysia merupakan sebuah parti politik Malaysia yang lahir selepas pemecatan Tan Sri Muhyiddin Yassin dan Dato' Seri Utama Mukhriz Mahathir serta penggantungan Dato' Seri Mohd Shafie Apdal daripada UMNO pada 24 Jun 2016 sebelum terubuhnya BERSATU dan Parti Warisan Sabah. Ia menjadikan Tan Sri Muhyiddin Yassin sebagai Ahli Parlimen BEBAS selama 2 bulan. Beliau telah mencadangkan kepada Tun Dr Mahathir (yang ketika itu tidak lagi memegang apa-apa jawatan dalam kerajaan) untuk menubuhkan BERSATU bersama-sama Dato' Seri Utama Mukhriz Mahathir yang ketika itu telah meletakkan jawatan sebagai Menteri Besar Kedah dan merupakan Ahli Dewan Undangan Negeri Kedah namun tiada kerusi di Dewan Rakyat Malaysia. Oleh kerana itu, Tan Sri Muhyiddin Yassin menjadi wakil tunggal BERSATU dalam Dewan Rakyat dari tahun 2016 hingga tahun 2018 lalu. Dato' Seri Mohd Shafie Apdal kemudiannya telah menubuhkan Parti Warisan Sabah yang menumpukan kepada geopolitik di negeri Sabah.

Borang pemohonan untuk mendaftarkan PPBM telah dihantar kepada Pendaftar Pertubuhan (ROS) pada  9 Ogos 2016 oleh Tan Sri Muhyiddin Yassin serta ahli jawatankuasa penaja parti. Pendaftar Pertubuhan (ROS) telah meluluskan penubuhan Parti PPBM pada 08 September 2016 .

Jawatankuasa rasmi di peringkat pusat telah diumumkan secara rasmi pada 14 Januari 2017 yang telah menyatakan keahlian dalam Majlis Pimpinan Tertinggi BERSATU.

Parti Pribumi Bersatu Malaysia (BERSATU) telah dibubarkan secara sementara pada 5 April 2018. Walau bagaimanapun pada 10 Mac 2018, Pengerusi PPBM, Tun Dr Mahathir Mohamad telah membuat kenyataan berikutan ancaman berulang-kali yang dikeluarkan oleh ROS untuk membubarkan PPBM, parti itu telah pun menyediakan perancangan lain jika benar dibubarkan ROS.

Selepas Pakatan Harapan memenangi Pilihan raya umum Malaysia 2018, pembubaran BERSATU telah ditarik balik dan secara rasminya menjadi parti komponen Pakatan Harapan semula.

Pada Tahun 2020, Pengerusi Parti Pribumi Bersatu Malaysia (BERSATU) iaitu Tun Dr. Mahathir Mohammad telah meletak jawatan Pengerusi BERSATU serta telah meletak jawatan sebagai Perdana Menteri Malaysia ke-7. Jawatan Pengerusi BERSATU telah dipangku oleh Tan Sri Muhyiddin Yassin dan usul percaya Parlimen Malaysia telah berpihak kepada Tan Sri Muhyiddin Yassin sebagai Perdana Menteri yang ke-8 Malaysia. PPBM menjadi tulang belakang dan parti utama bagi Perikatan Nasional bersama-sama dengan Parti Islam Se-Malaysia (PAS) dan Parti Gerakan Rakyat Malaysia (GERAKAN). Pada tahun yang sama, Parti Pribumi Bersatu Malaysia (BERSATU) telah terbahagi kepada dua bahagian secara rasmi iaitu BERSATU Sabah dan BERSATU Pusat (BERSATU Pusat adalah BERSATU Cawangan Semenanjung Malaysia termasuk Sarawak). BERSATU Sabah telah terpisah dengan BERSATU Pusat kerana ideologi dibawah pimpinan Hajiji Noor yang berbeza dengan pimpinan Muhyiddin Yassin dimana bawah pimpinan Hajiji Noor lebih mengutamakan rakyat-rakyat di Sabah tanpa menilai seseorang itu adalah pribumi, manakala Muhyiddin Yassin lebih kepada penjagaan hak pribumi di Semenanjung Malaysia dan Sarawak.

Pada Disember 2022, BERSATU Sabah telah dibubarkan oleh Kepemimpinan Hajiji Noor untuk mengukuhkan kedudukan Parti Buatan Tempatan di Sabah. Walaubagaimanapun, BERSATU Sabah telah dihidupkan semula pada Januari 2023 oleh Dr. Ronald Kiandee dan sekaligus menjadi pengerusi rasmi BERSATU Sabah yang kedua selepas Hajiji Noor.

Jawatankuasa Penaja Penubuhan (9 Ogos 2016)